**OTSUS**

**Äksi ………….2017 nr……….**

**Kinnistu võõrandamine**

Tartu vald, Aare Kalson ja Toomas Tamme sõlmisid 17.02.2005 müügilepingu (tõestanud Tartu notar Tiina Tomberg, notari ametitoimingu nr 734; edaspidi nimetatud müügileping), millega Tartu vald müüs Vasula külas, Tartu vallas, Tartumaal, asuva elamu Aare Kalsonile (Kalson) ja Toomas Tammele (Tamm).

Müügilepingus sätestatud müügilepingu esemeks oli Vasula külas, Tartu vallas, Tartumaal, asuv elamu (ehitisregistri kood 120276518).Müügilepingu alusel võetud rahaline kohustus summas 6391,16 eurot onAare Kalsoni ning Toomas Tamme pooltTartu valla ees täidetud.

Tartu vald, Aare Kalson ja Toomas Tamme lepivad kokku 17.02.2005 müügilepingu lõpetamises. Tartu vald ja Aare Kalson ja Toomas Tamme lõpetavad müügilepingu ja kinnitavad, et neil ei ole müügilepingust tulenevalt üksteise suhtes mistahes nõudeid ega pretensioone välja arvatud Aare Kalsoni ja Toomas Tamme nõue müügilepingu eseme ostuhinna summa tagastamiseks, millelt poolte kokkuleppel ei arvestata intresse ega viiviseid.

Müügilepingu lõpetamisest tuleneva rahalise nõude täitmiseks sõlmitakse Tartu valla ja Aare Kalsoni ning Toomas Tamme vahel uus müügileping. Nimetatud uue müügilepingu täitmiseks soetas Tartu vald Tartu Valla Kommunaal OÜ-lt (registrikood 10290080) kinnistu Mesilinnu tn 6 katastritunnusega 79401:004:0080. Nimetatud kinnistu võõrandatakse Tartu valla poolt 17.02.2005 müügilepingust tuleneva nõude täitmiseks Aare Kalsonile ning Toomas Tammele.

Tartu Vallavolikogu on 16. augustil 2017 vastu võtnud otsuse nr 41, mille resolutiivosa on identne käesoleva otsusega. Arvestades seda, et Tartu Vallavolikogu 16. augusti 2017 otsustes nr 41 sätestatud toiminguid ei jõutud sooritada enne Vabariigi Valitsuse 22.06.2017 määruse nr 104 „Laeva valla, Piirissaare valla, Tabivere valla ja Tartu valla osas haldusterritoriaalse korralduse ja Vabariigi Valitsuse 3. aprilli 1995. a määruse nr 159 „Eesti territooriumi haldusüksuste nimistu kinnitamine“ muutmine“ jõustumist, s.o uue haldusüksuse - Tartu valla - moodustamist, tuleb kinnistu võõrandamine Aare Kalsonile ning Toomas Tammele uuesti otsustada.

Kohaliku omavalitsuse korralduse seaduse § 7 lg 2, § 34 lg 2, Tartu Vallavolikogu 30.11.2011 määruse nr 12 „Tartu valla põhimäärus“ § 7,Tartu Vallavolikogu 24.11.2010 määruse nr 12 „Tartu vallavara eeskiri“§ 24 lg 1 p 2 alusel ning võttes arvesse eeltoodud asjaolusid, Tartu Vallavolikogu

**otsustab:**

1. Võõrandadaotsustuskorras kinnistu Mesilinnu tn 6 katastritunnusega 79401:004:0080Aare Kalsonile ning Toomas Tammele 17.02.2005 müügilepingu ja selle lõpetamise kokkuleppe täitmiseks.
2. Aare Kalsoni ja Toomas Tamme poolt soetatava kinnistuMesilinnu tn 6katastritunnusega 79401:004:0080notariaalse lepingu sõlmimisega seotud kulud (sealhulgas notaritasu, riigilõiv, notariaalakti ärakirjade maksumus) tasuvad ostjad Aare Kalson ja Toomas Tamme.
3. Volitada……………esindama Tartu valda volikogu otsuse täitmiseks vajalikes notariaaltoimingutes.
4. Otsus teha vallvalitsuse poolt teatavaksToomas Tammele ja Aare Kalsonile.
5. Volikogu otsus jõustub teatavakstegemisest.
6. Otsuse peale võib esitada vaide Tartu Vallavolikogule haldusmenetluse seaduses sätestatud korras 30 päeva jooksul, arvates päevast, millal isik otsusest teada sai või oleks pidanud teada saama või esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates otsuse teatavakstegemisest.

Üllar Loks

Vallavolikogu esimees